25 տարի անց Ադրբեջանի ԱԳՆ-ն հանդես է եկել պաշտոնական հայտարարությամբ, որտեղ 1993-94թ.թ. ձմեռային հարձակումների եւ կրած պարտությունների մասին ոչ մի խոսք չկա: Փոխարենը պաշտոնական Բաքուն վերստին առաջ է քաշել «ադրբեջանական օկուպացված տարածքներից Հայաստանի զինված ուժերը դուրս բերելու» նախապայմանը, որից հետո, ըստ ադրբեջանական կողմի «հնարավոր կլինի անցնել հակամարտության քաղաքական կարգավորման շուրջ քննարկումների»: Ի՞նչ ընթացք կունենար պատերազմը, եթե 1993թ. սեպտեմբերին չկնքվեր մեկամսյա հրադադարի համաձայնագիրը: 25 տարվա հեռվից բավական բարդ է գնահատել այն օրերի ռազմաքաղաքական իրավիճակը: Փաստն այն է, որ ազատագրված տարածքները վերահսկվում են հայկական զինված ուժերի կողմից, իսկ կարգավորման բանակցություններում առաջընթացի հեռանկար նույնիսկ չի ուրվագծվում: